Projekts

2019. gada . oktobrī Rīkojums Nr.

Rīgā (prot. Nr.   .§)

**Par Limbažu novada pašvaldības nekustamo īpašumu pārņemšanu valsts īpašumā**

1. Saskaņā ar Publiskas personas mantas atsavināšanas likuma 42. panta otro daļu un 43. pantu un Meža likuma 4. panta otro daļu pārņemt bez atlīdzības valsts īpašumā un nodot Zemkopības ministrijas valdījumā šādus Limbažu novada pašvaldības īpašumā esošus nekustamos īpašumus:

1.1. nekustamo īpašumu "Sila ceļš" (nekustamā īpašuma kadastra Nr. 6688 007 0082) – zemes vienību (zemes vienības kadastra apzīmējums 6688 007 0081) 2,24 ha platībā un ar to saistīto ceļu – inženierbūvi (būves kadastra apzīmējums 6688 007 0081 001) – Viļķenes pagastā, Limbažu novadā;

1.2. nekustamo īpašumu "Blomes trase" (nekustamā īpašuma kadastra Nr. 6688 010 0178) – zemes vienību (zemes vienības kadastra apzīmējums 6688 010 0178) 2,76 ha platībā un ar to saistīto ceļu – inženierbūvi (būves kadastra apzīmējums 6688 010 0178 001) – Viļķenes pagastā, Limbažu novadā.

2. Zemkopības ministrijai šā rīkojuma 1. punktā minētos nekustamos īpašumus:

2.1. izmantot valsts meža apsaimniekošanas un aizsardzības funkcijas īstenošanai;

2.2. bez atlīdzības nodot Limbažu novada pašvaldībai, ja tie vairs netiek izmantoti šā rīkojuma 2.1. apakšpunktā minētās funkcijas īstenošanai.

3. Zemkopības ministrijai, nostiprinot zemesgrāmatā īpašuma tiesības uz šā rīkojuma 1. punktā minētajiem nekustamajiem īpašumiem:

3.1. norādīt, ka īpašuma tiesības nostiprinātas uz laiku, kamēr Zemkopības ministrija nodrošina šā rīkojuma 2.1. apakšpunktā minētās funkcijas īstenošanu;

3.2. ierakstīt atzīmi par aizliegumu atsavināt nekustamo īpašumu un apgrūtināt to ar lietu tiesībām.

Ministru prezidents A. K. Kariņš

Zemkopības ministrs K. Gerhards